钦定古今图书集成/方舆汇编/职方典/第1165卷 > 德安府公署考 府县志合载
## 钦定古今图书集成/方舆汇编/职方典/第1165卷 > 德安府公署考 府县志合载

本府

德安府署　在治西北隅。后周显德间，废浮云寺为“黄堂原。宋神宗潜邸节度府即今址。元季毁于兵，明洪武元年通判邹晋臣、经历夏林建。十三年知府张宽、天顺八年知府陆嗣昌、成化十一年知府王玺相继修之。正德四年堂圮，知府李金改建，馀皆敝。十年，知府马龠尽饬而新之。” 其制：中为堂，为直堂，为后堂，富备、仪仗二库翼之。前为堂，为架阁库，东西各十五楹，吏分典之。中道为戒石亭，后堂中为知府廨。嘉靖十二年，知府郑淮即后堂晒书轩改建。二十六年，知府李逢复裁后堂之半而易之。隆庆三年，知府蔡可教因省知事，饬其廨为迎宾馆。又前为府门，迤南旧有谯楼。嘉靖二十三年，知府茅鎜易其址，跨于通衢，辟四门，上为重楼，后为藩封废。明季毁于贼。

皇清顺治七年，知府李慎修重建府堂。十二年，知府

李蔚春再修，康熙二十年，知府傅鹤祥复修，如旧制。

同知署　在府堂东。正德十年，同知陶龙建。

皇清顺治十二年，同知陈赓泰重建。康熙二十二年，

同知梁延年复修

通判署　在府堂西。嘉靖二十六年，知府李逢建。

皇清顺治十二年，重建。康熙二十二年，通判魏纯智

复修

推官署　在府堂东。正德七年，推官黄巩建。

皇清顺治己丑，推官吕慎多修建，今裁废。

经历司　在署右。二十二年经历周旭重修。照磨所　在署左。二十二年照磨熊尚高修。司狱司　在府西，二十四年司狱刘笃公修。布政司分司　在城隍庙后，即古郧址，今废。按察司分司　在城隍庙后。今为提学公署。察院　在城隍庙左。

公馆　在治西今废

北察院　在治东，今废。

巡道署　：旧僦刘观察故宅。康熙四年，知府高翱率六州县捐俸给其后裔。

府学公署　在学宫后

税课司　在治南，后裁。

大盈仓　在府东。内有钱局，寻废，仍为粮厅公署，今废。

义仓　：顺治十八年，知县宋尔祁建。

阴阳学　，“在府左。”

医学　在治右

僧纲司　在报恩寺内

道纪司　在白鹤观，今改“东岳观。”

惠民药局　久废

安陆县署　，在治西南隅。中为堂，为直堂，为后堂，左右为翼室，岁久俱敝。嘉靖二十三年，知县连镶撤而新之。堂右为库堂，左右各厅三楹。堂前为廊，为架阁、卷房各六楹，六房吏分典之。中道为戒石亭，前为仪门，其外右为狱所，后移狱于仪门内之右。又前为县门，岁久倾攲。

皇清康熙四年，知县高联捷重修。十七年，知县高冈

再修，二十四年知县刘世英补修。

典史署　在堂左

高窍镇巡检司　，在县南三十里。今徙至随州合河店。

府河湖河泊所　在县南八十里，今废。

预备仓十楹　，在报恩寺西。康熙二十四年，知县刘世英重修。

皇华亭　在南门外。康熙四年县令高联捷建。养济院　在城东郭外。康熙九年知府高翱新建。

《恤孤》亭　：在治西南隅。县令赵琪建。

漏泽园　在南门外。嘉靖十四年，知府汤绍恩建。

外州县

云梦县署　在城内西北隅。明洪武初建。正德中重修，兵燹尽毁。

皇清顺治六年，知县张曰璞修建。康熙四年复毁。知

县邵嘉应为堂，为直堂，为后堂，东西房各六楹，中为介石亭，为仪门，门东迎宾馆，如旧制。康熙二十二年，知县白彦良重修。

典史署　旧在县署东。顺治初年，典史张希忠徙置署西。

察院　在县西门内

布政分司　在县左

按察分司　在县右

府馆　在县东

兴安镇巡检司　在县东十五里。今裁。

预备仓　在县北，今废。

阴阳学　“在县西南。”

医学　在县东

惠民药局　久废

养济院　在东门外，知县邵嘉应表以坊，今毁。漏泽园　有二：一在西门外，一在东门外。应城县署　在城内东。中为堂，为直堂，为后堂，又后为知县廨。景泰二年，知县王义重建。嘉靖二十四年，知县卢湘撤前后堂而新之，为后乐堂。堂左为库，右为仪仗库。万历十一年，知县陈扬产复为直堂，为架阁库，为寅宾馆。堂前旧为廊，东西各楹，分置六房吏。廊后为吏舍，西为狱所，中道为戒石亭，前为“仪门。” 知县李调元重修，知县范昂为谯楼。万历三年楼圮，知县漆文昌重建。明季悉为贼毁。

皇清康熙八年，修建如旧制。二十四年，知县齐国政

重修

典史宅　在堂右

布政分司　在县西北

按察分司　在谯楼左

“分巡荆西道　” 在谯楼右，今废。

崎山镇巡检司　，在县北二十五里。

三台湖河泊所　，在县南四十里。

城北驿　在北门外，今废。

预备仓　在县西北。康熙十年，知县樊司铎“重修。”

常丰仓　在县西南

阴阳学　在治西

医学　在治西北废

僧会司　在上方寺

道会司　在《东岳观》。

惠民药局　在医学东，久废。

养济院　：在县治东北儒学后。康熙二十四年，知县齐国政修。

漏泽园　在北门外半里。

孝感县署　在城内西，弘治中建，正德中修葺。明末火于寇。

皇清顺治八年，同知金有选修建。十六年，知县张擢

士，尽撤其故宇而更新之。中为堂、为直堂、为后堂；堂左为廨、右为库，东西各楹，分置各房。吏为仪门，门左为事友堂、右为仓狱，前为大门。县丞署。

主簿署　皆裁

典史宅　在县右

察院　，在县东三十武。明末毁。顺治六年，宋继舜重建。十七年，张擢士复为葺理。

布政分司　在县东南

按察分司　在县东南一里。

皇华别馆　旧为按察司行署，地在治东二百武。明末毁，顺治十七年重建。

新店公馆　今废

府馆　在县南

斗山公馆　明末毁，顺治十七年重建。

小河溪巡检司　，在县西一百二十里。

马溪河巡检司　在县东四十里三㲼埠。注泉湖河泊所　在县北三十里，裁。

东山瀹河泊所　在县东四十里，裁。

预备仓　在县东南

南漕仓　在县东大街。明末毁，顺治七年重修。义仓　十二，一县内，一陆冈步，一北泾嘴，一杨家店，一三。埠一“《杨家河》，一《白沙铺》，一《花园店》，一《王家店》，一《小河溪》”，一《二郎店》，一《新店》。

阴阳学　在县西

医学　在县西北

惠民药局　在治北，久废，顺治十七年复设。养济院　在城北门外，顺治十八年重建。漏泽园　在县东门外。

随州署　，在城内西隅。明洪武二年，同知张逊建。

皇清因旧址，中为堂，为直堂，左为廨舍，右为“库所堂”

东西各为房，分置诸吏。为仪门，在《戒石亭》前。为大门，在仪门外。迎宾馆，在大门内东。狱在仪门内西。仓，在大门内东。

州同署　在堂东，今废。

州判署　在堂西裁

吏目署　在堂东

布政分司　在州东北，今废。

按察分司　在州东南，今废。

府馆　在州东，今废。新建公馆于州庙街东。唐县镇巡检司　在州西北九十里。

梅坵镇巡检司　在州西九十里。

出山店巡检司　在州西北八十里。

合河店巡检司　在州南七十里。

丰大仓　在城内

预备仓　在州北

便民仓　在州城外南半里。

义仓五　一高城店，一唐县镇，一梅坵镇，一观庄店，一“云潭港。”

税课司　在州城外东南，今废。

阴阳学　在州东

医学　在州东南

惠民药局　在城南，今废。

养济院　在州城南门外。

漏泽园　在州城南一里。

应山县署　：在台山西、汶水东。洪武十三年创建。明季毁于兵火。

皇清顺治八年，知县蒋永修复修，中为堂、为直堂、为

后堂左右为翼室，为库，又左为典吏房，右为仪仗库。前为廊，东西各六楹，分置诸吏。中道为戒石亭，前为仪门，其外右为狱所，又前为谯楼。迎宾馆在谯楼之内。

典史署　在堂东南

布政分司　在县东

按察分司　在县东南一里。

府馆　在县西

憾这关巡检司　，在县北七十里，裁。

平里市巡检司　在县境内。

预备仓　有二：一在城隍庙西，一在学巷西，今废。

富积仓　在县北

便民仓　在平里市镇

阴阳学　在县西

医学　在县南

惠民药局　在县治东，今废。

养济院　旧在治北城外，今在城内。

漏泽园　在县治北。